জিএসটি-তে কোন কোন দ্রব্যের দাম বাড়ল

নয়াদিল্লি: উৎসবের মরসুমে মানুষের জন্য বড় উপহার দিল কেন্দ্র। আগামী ২২ সেপ্টেম্বর নবরাত্রির প্রথম দিন। আর সেই দিন থেকেই কার্যকর হচ্ছে জিএসটির (GST) নতুন স্ল্যাব। বুধবার নয়াদিল্লিতে অনুষ্ঠিত জিএসটি কাউন্সিলের ৫৬তম বৈঠকে কর কাঠামোয় আমূল পরিবর্তনের ঘোষণা করলেন অর্থমন্ত্রী নির্মলা সীতারামন (Nirmala Sitharaman)। নতুন স্ল্যাব চারটি, শূন্য, ৫%, ১৮% এবং ৪০%। ফলে খাদ্যদ্রব্য, স্বাস্থ্যসেবা, শিক্ষাসামগ্রী, কৃষিপণ্য ও গৃহস্থালির নানা জিনিসে কর উল্লেখযোগ্যভাবে কমেছে। অন্যদিকে বিলাসবহুল গাড়ি, তামাকজাত দ্রব্য, ক্যাফিনযুক্ত পানীয় এবং ক্রিকেট টিকিটের ওপর কর বেড়েছে। ফলে বাজারে ১০০-রও বেশি জিনিসের দাম কমবে, তবে কিছু ক্ষেত্রে খরচ বাড়বে।

দাম বাড়ছে কিসের?

পান মশলা, নরম পানীয়ের দাম বাড়ছে ২৮ শতাংশ থেকে GST করা হচ্ছে ৪০ শতাংশ

মদ, সিগারেট, চুরুট এবং তামাকজাত যাবতীয় পণ্যের উপর ৪০ শতাংশ হারে GST নেওয়া হবে।\

বিলাসবহুল গাড়ি, মোটরসাইকেল, প্রাইভেট জেট, রেসিং কারের উপর ৪০ শতাংশ জিএসটি আরোপ করা হয়েছে। সিমেন্টের উপর GST কমে ১৮ শতাংশে আনা হচ্ছে। গাড়ির যন্ত্রাংশের উপর জিএসটি ১৮% করা হল।

কয়লার দাম বাড়ছে। পাঁচ থেকে ১৮ শতাংশ হচ্ছে কয়লার উপর জিএসটি।

ক্রিকেট ম্যাচের টিকিটে কর বেড়ে হবে ১৮%, আর ক্যাসিনো ও রেস ক্লাবে কর বেড়ে হবে ৪০%।

কেন্দ্রীয় সরকারের মতে, নতুন স্ল্যাব সাধারণ মানুষকে স্বস্তি দেবে এবং মুদ্রাস্ফীতি নিয়ন্ত্রণে রাখবে। তবে বিলাসবহুল খাত ও নেশাজাত দ্রব্যে উচ্চ কর থেকে রাজস্ব আয় বাড়ানোই সরকারের লক্ষ্য। নতুন জিএসটি কাঠামো চালু হলে প্রায় ৪৮ হাজার কোটি টাকার রাজস্ব ঘাটতি হবে বলে জানিয়েছেন অর্থমন্ত্রী। তাঁর দাবি, নতুন ব্যবস্থায় দেশের আম জনতার মধ্যে পণ্য ক্রয়ের প্রবণতা বাড়লে বাজার চাঙ্গা হবে। তাতেই রাজস্বের ওই ক্ষতি পুষিয়ে যাবে বলে মনে করেন নির্মলা। তাঁর দাবি, এইদিনের এই সিদ্ধান্ত সব রাজ্যের প্রতিনিধি সর্বসম্মত হয়ে গ্রহণ করেছেন। তিনি বলেন, এক্ষেত্রে কেন্দ্র ও রাজ্য দুপক্ষই সমান ভাবে উপকৃত হবে। তাঁর মতে, কেন্দ্র বা রাজ্য কেউ দাতা বা গ্রহীতা নয়। ওই পারস্পরিক বোঝাপড়াই এই সিদ্ধান্ত সর্বসম্মত হতে সাহাষ্য করেছে।

অন্য খবর দেখুন